સ્પૉટ ફિક્સિંગ પ્રકરણમાં અટવાયેલી સુપરકિંગ્સ માટે વિવાદોથી ઘેરાયેલી આઇપીએલની ફાઇનલમાં મુંબઇ ઇન્ડિયંસ વિરૂદ્ધ ત્રીજીવાર ચેમ્પિયન બનવાનું સપનું ઘણું મુશ્કેલ લાગી રહ્યું છે . ચેન્નઇ ટીમના મેનેજમેન્ટના અધિકારી ગુરૂનાથ મયપ્પનની સટ્ટેબાજીની આશંકામાં કરવામાં આવેલી ધરપકડથી મહેન્દ્ર ધોનીન નેતૃત્વવાળી ટીમનું મનોબળ તૂટી ગયું છે . મયપ્પન ટીમના માલિક અને બીસીસીઆઇ અધ્યક્ષ એન શ્રીનિવાસનના જમાઇ છે . ખેલાડીઓ અને તેમના કેપ્ટન માટે આ સ્થિતીમાં બહાર આવી મુંબઇ ઇન્ડિયંસ વિરૂદ્ધ નેચરલ ગેમ રમવી એક મોટો પડકાર છે . મુંબઇ ઇન્ડિયંસ આઇપીએલની પ્રથમ ટ્રોફી જીતવા માટે ઉત્સુક છે . ચેન્નઇ સતત ચાર વર્ષ અને આ વર્ષે પાંચમી વાર ફાઇનલમાં પહોંચ્યું છે પરંતુ મુંબઇ માટે આ ખિતાબ જીતવો અને 2010ની ફાઇનલમાં મળેલી હારનો બદલો લેવાનો આ સર્વશ્રેષ્ઠ અવસર છે . મુંબઇ ઇન્ડિયંસની ટીમના સિનિયર બેસ્ટમેન સચિન તેન્ડુલકરને આ ટ્રોફી ભેટ સ્વરૂપ આપવી પડશે . ભારતીય ક્રિકેટના મહાન ક્રિકેટરના કેબિનેટમાં ફક્ત આ ટ્રોફીની ખોટ છે . 2010માં તે મુંબઇ ઇન્ડિયંસના કેપ્ટન હતા અને ટીમ ફાઇનલમાં ધોનીની ટીમ સાથે 22 રનથી હારી ગઇ હતી , જેથી તે ખૂબ જ દુખી છે . આ ચેન્નઇ સુપરકિંગ્સનો પ્રથમ આઇપીએલ ખિતાબ હતો , ત્યારબાદથી ધોનીની ટીમનો દરજ્જો મોટો થતો ગયો . કાગળ પર આ યુદ્ધ રસાકસીનું હશે કારણ કે ચેન્નઇ અને મુંબઇ બંનેમાં ટ્વેન્ટી20ના આક્રમક વિશેષજ્ઞ માઇકલ હસ્સી , ડ્વેન સ્મિથ , રવિન્દ્ર જાડેજા અને કિરોન પોલાર્ડ જેવા દિગ્ગજોનો સમાવેશ થાય છે . બંને ટીમોમાં ફાસ્ટ બોલરો ઘણા છે . જેમાં ચેન્નઇની પાસે એલબી મોર્કલ અને મોહિત શર્માનો સમાવેશ થાય છે . જ્યારે મુંબઇ માટે મિશેલ જાનસન , લથિસ મલિંગા અને પોલાર્ડ શાનદાર પ્રદર્શન કરી રહ્યાં છે . આવી સ્થિતીમાં સ્પિનર બોલરો નિર્ણાયક સાબિત થઇ શકે છે , જેમાં રવિચંદ્રન અશ્વિન અને રવિન્દ્ર જાડેજાના રૂપમાં સ્ટાર બોલરો છે પરંતુ મુંબઇની ટીમમાં પણ અનુભવી બોલર હરભજન સિંહ અને પ્રજ્ઞાન ઓઝાના રૂપમાં તેમની બરાબરી કરી શકે છે .